Serhij Bubka

**Serhij Nazarovytsj Bubka** (), er ein ukrainsk tidlegare friidrettsutøvar fødd i Vorosjilovgrad i Sovjetunionen, i dag Luhansk i Ukraina. I perioden 1983-97 vann han dei seks fyrste VM-titlane i stavsprang, og vart dessutan europameister i øvinga i 1986 og olympisk meister i 1988. Bubka var fyrstemann i verda som hoppa over 6&nbsp;meter i stavsprang. Verdsrekorden på 6,14&nbsp;m som han sette 31. juli 1994 i Sestriere i Italia blei først overgått i 2014. I alt sette han 17 verdsrekordar utandørs.

## Aktiv

Bubka debuterte internasjonalt i 1983, då han vann stavsprang-tevlinga under det fyrste VM i friidrett som fann stad i Helsingfors. Han svinga seg då over 5,70&nbsp;m, som den einaste i meisterskapen. Den 26. mai året etter sette han sin fyrste verdsrekord i Bratislava med 5,85 m. Midt i juli månad forbetra han denne til 5,90 m under eit stemne i London. Han deltok ikkje i sommar-OL 1984 i Los Angeles, ettersom Sovjetunionen boikotta leikane. 31. august 1984 sette franske Thierry Vigneron i Roma verdsrekord med 5,91 m, men Bubka tok rekorden tilbake ti minuttar seinare med 5,94 m. 

Den 13. juli 1985 skreiv Bubka historie då han hoppa 6 meter i Paris. Midtsommars 1986 forbetra han verdsrekorden til 6,01 m og vann i august sitt einaste EM-gull med resultatet 5,85 m, broren Vasilij Bubka syrgde for sovjetisk dobbelsiger med 5,75 m i sluttprotokollen. I 1987 forbetra Sergej verdsrekorden til 6,03 m, og forsvarte VM-tittelen då han klarte å kome over 5,85 m, fem centimeter høgre enn dei tre sterkaste konkurrentane.

Bubka forbetra verdsrekorden to gongar i 1988, sist til 6,06 m i Nice. I september vart han olympisk meister i Seoul med 5,90 m, landsmannen Rodion Gataullin stoppa på 5,85 m. Etter å ha vunne ei rekke tevlingar i 1990-sesongen, måtte han nøye seg med 5,70 m og sjetteplass under EM 1990, der Rodion Gataullin vann på 5,85 m. Gjennom 1991-sesongen forbetra Bubka verdsrekorden fire gongar, kvar gong med ein centiemeter, sist til 6,10 m i Malmö. I verdsmeisterskapen vart han for tredje gong på rad verdsmeister etter å ha stoppa på 5,95 m.

Etter å ha sett verdsrekord med 6,11 m i juni 1992, mislukkast Bubka fullstendig på opningshøgda 5,70 m under sommar-OL i Barcelona. Tre veker etter dei olympiske leikane forbetra han verdsrekorden til 6,12 m og ein månad deretter med ytterlegare ein centimeter i Tokyo.

Frå 1993 tevla Bubka for Ukraina. I verdsmeisterskapen i Stuttgart svinga han seg over 6,00 meter og vart verdsmeister for fjerde gong. Den 31. juli 1994 i Sestriere fekk Bubka lagt lista på 6,14 meter og sette sin siste verdsrekord. Året etter vart han verdsmeister for femte gong, då han tok 5,92 m i andre forsøk. I 1996 var han skadd og deltok ikkje i sommar-OL i Atlanta. Til verdsmeisterskapen 1997 kom han med eit sesongbeste på 5,70 m. I VM-finalen tok han leiinga då han hoppa over 5,91 m i andre forsøk. Maksim Tarasov frå Russland tok så over leiinga då han gjekk over 5,96 m i fyrste forsøk. Bubka venta då til neste høgde, 6,01 m, og vart verdsmeister for sjette gong då han klarte høgda i fyrste forsøk. 

Bubka la opp som stavhoppar i 2000. Medrekna innandørs- og utandørs-stemne hadde han då 43 gongar svinga seg over seksmeters-lekta, og 111 gongar over 5,90 meter.

## Engasjement
Sidan 2001 har Bubka vore aktiv i Det internasjonale friidrettsforbundet. I 2007 blei han visepresident i forbundet. Han har også engasjert seg for idrett innan UNESCO.

## Merknadar

## Kjelder

*Offisiell nettstad  (vitja 5. mai 2015)
----
**Denne artikkelen bygger på «[[:de:Serhij Bubka|Serhij Bubka]]» frå ,  den 12. august 2013.*

## Bakgrunnsstoff
* Offisiell nettstad 
* Profil ved IAAF.org
*